title: http://risaleoku.com/oku/osmektubat/62
article: برنجى سؤالڭز:
  حضرتِ آدمڭ (عس) جنّتدن إخراجى و بر قسم بنى آدمڭ جهنّمه إدخالى نه حكمته مبنيدر؟
  الجواب:
  حكمتى، توظيفدر. اويله بر وظيفه ايله مأمور ايديلهرك گوندريلمشدر كه· بتون ترقّياتِ معنويهِٔ بشريهنڭ و بتون إستعداداتِ بشريهنڭ إنكشاف و إنبساطلرى و ماهيتِ إنسانيهنڭ بتون أسماءِ إلٰهيهيه بر آيينهِٔ جامعه اولماسى، او وظيفهنڭ نتائجندندر. أگر حضرتِ آدم جنّتده قالسه ايدى· مَلك گبى مقامى ثابت قاليردى، إستعداداتِ بشريه إنكشاف ايتمزدى. حالبوكه يكنسق مقام صاحبى اولان ملائكهلر چوقدر، او طرز عبوديت ايچون إنسانه إحتياج يوق. بلكه حكمتِ إلٰهيه، نهايتسز مقاماتى قطع ايدهجك اولان إنسانڭ إستعدادينه موافق بر دارِ تكليفى إقتضا ايتديگى ايچون، ملائكهلرڭ عكسنه اولارق مقتضاىِ فطرتلرى اولان معلوم گناهله جنّتدن إخراج ايديلدى. ديمك حضرتِ آدمڭ جنّتدن إخراجى، عينِ حكمت و محضِ رحمت اولديغى گبى· كفّارڭ ده جهنّمه إدخاللرى، حقدر و عدالتدر.
  اوننجى سوزڭ اوچنجى إشارتنده دينيلديگى گبى: چندان، كافر آز بر عمرده بر گناه ايشلهمش، فقط او گناه ايچنده نهايتسز بر جنايت وار. چونكه كفر، بتون كائناتى تحقيردر، قيمتلرينى تنزيل ايتمكدر و بتون مصنوعاتڭ وحدانيته شهادتلرينى تكذيبدر و موجودات آيينهلرنده جلوهلرى گورونن أسماءِ إلٰهيهيى تزييفدر. اونڭ ايچون، موجوداتڭ حقّنى كافردن آلمق اوزره، موجوداتڭ سلطانى اولان قهّارِ ذو الجلالڭ كافرلرى أبدى جهنّمه آتمهسى، عينِ حق و عدالتدر. چونكه نهايتسز جنايت، نهايتسز عذابى ايستر.
  حضرتِ آدمڭ (عس) جنّتدن إخراجى و بر قسم بنى آدمڭ جهنّمه إدخالى نه حكمته مبنيدر؟
  الجواب:
  حكمتى، توظيفدر. اويله بر وظيفه ايله مأمور ايديلهرك گوندريلمشدر كه· بتون ترقّياتِ معنويهِٔ بشريهنڭ و بتون إستعداداتِ بشريهنڭ إنكشاف و إنبساطلرى و ماهيتِ إنسانيهنڭ بتون أسماءِ إلٰهيهيه بر آيينهِٔ جامعه اولماسى، او وظيفهنڭ نتائجندندر. أگر حضرتِ آدم جنّتده قالسه ايدى· مَلك گبى مقامى ثابت قاليردى، إستعداداتِ بشريه إنكشاف ايتمزدى. حالبوكه يكنسق مقام صاحبى اولان ملائكهلر چوقدر، او طرز عبوديت ايچون إنسانه إحتياج يوق. بلكه حكمتِ إلٰهيه، نهايتسز مقاماتى قطع ايدهجك اولان إنسانڭ إستعدادينه موافق بر دارِ تكليفى إقتضا ايتديگى ايچون، ملائكهلرڭ عكسنه اولارق مقتضاىِ فطرتلرى اولان معلوم گناهله جنّتدن إخراج ايديلدى. ديمك حضرتِ آدمڭ جنّتدن إخراجى، عينِ حكمت و محضِ رحمت اولديغى گبى· كفّارڭ ده جهنّمه إدخاللرى، حقدر و عدالتدر.
  اوننجى سوزڭ اوچنجى إشارتنده دينيلديگى گبى: چندان، كافر آز بر عمرده بر گناه ايشلهمش، فقط او گناه ايچنده نهايتسز بر جنايت وار. چونكه كفر، بتون كائناتى تحقيردر، قيمتلرينى تنزيل ايتمكدر و بتون مصنوعاتڭ وحدانيته شهادتلرينى تكذيبدر و موجودات آيينهلرنده جلوهلرى گورونن أسماءِ إلٰهيهيى تزييفدر. اونڭ ايچون، موجوداتڭ حقّنى كافردن آلمق اوزره، موجوداتڭ سلطانى اولان قهّارِ ذو الجلالڭ كافرلرى أبدى جهنّمه آتمهسى، عينِ حق و عدالتدر. چونكه نهايتسز جنايت، نهايتسز عذابى ايستر.